மெட்டி ஒலி

மெட்டி ஒலி என்பது 8 ஏப்ரல் 2002 முதல் 14 அக்டோபர் 2005 ஆம் ஆண்டு வரை சன் தொலைக்காட்சியில் திங்கள் முதல் வெள்ளி வரை ஒளிபரப்பான குடும்ப சார்ந்த தொலைக்காட்சி நாடகத் தொடர் ஆகும். இது தமிழ்த் தொலைக்காட்சி வரலாற்றில் மிகவும் புகழ் பெற்ற தொடர்களில் ஒன்றாகும்.

இந்த தொடரில்  டெல்லி குமார், காவேரி, காயத்தி சாஸ்திரி, வனஜா, உமா மகேஸ்வரி, ரேவதி பிரியா, போஸ் வெங்கட், ராஜகாந்த், திருமுகன் சேத்தன் ஆகியோர் முதன்மை கதாபாத்திரத்தில் நடிக்க, சினி டைம்ஸ் எண்டர்டெயின்மெண்ட் நிறுவனம் சார்பில் இயக்குனர் திருமுகன் என்பவர் கதை எழுதி மற்றும் இயக்கியுள்ளார். தமிழ்நாடு அரசு மற்றும் கலைமாமணி விருது போன்ற பல விருதுகளைப் பெற்றது.

இந்த தொடர் 14 அக்டோபர் 2005 ஆம் அன்று 811 அத்தியாயங்களுடன் நிறைவு பெற்றது. இந்த தொடரின் மாபெரும் வெற்றியைத் தொடர்ந்து 2008 ஆம் ஆண்டு மற்றும் 20 ஏப்ரல் 2020 ஆம் ஆண்டு மறு ஒளிபரப்பு செய்யபப்பட்டது.

கதை சுருக்கம்
இந்த தொடரின் கதை சிதம்பரம் என்ற தந்தை தாய் இல்லாத தனது  ஐந்து மகள்களையும் நன்றாக வளர்த்து ஒரு நல்ல குடும்பத்தில் திருமணம் செய்து வைக்கின்றார். புகுந்த வீடு சென்ற மகள்கள்  அவர்களின் வாழ்க்கையில் மாமியார், கணவன், நாத்தனர், உற்வினர்கள் போன்றவர்களால் வரும் பிரச்சனைகளை எப்படி எதிர்கொண்டு வாழ்கின்றார்கள் என்பதை விளக்குகின்றது.

நடிகர்கள்

முதன்மை கதாபாத்திரம்
 டெல்லி குமார் - சிதம்பரம்
 மிகவும் பொறுமையான மனிதர் மற்றும் பாசமான தந்தை.
 காவேரி - தனலட்சுமி போஸ் 'தனம்' 
 சிதம்பரத்தின் மூத்த மகள் மற்றும் போஸ்சின் மனைவி.  
 காயத்தி சாஸ்திரி  - சரோஜா மாணிக்கம் 'சரோ'
 சிதம்பரத்தின் இரண்டாவது மகள் மற்றும் மாணிக்கத்தின் மனைவி.
 வனஜா - லீலாவதி ரவி 'லீலா' 
 சிதம்பரத்தின் மூன்றாவது மகள் மற்றும் ரவியின் மனைவி.
 உமா மகேஸ்வரி - விஜயலட்சுமி கோபிகிருஷ்ணன் 'விஜி'
 சிதம்பரத்தின் நான்காவது மகள் மற்றும் கோபியின் மனைவி.
 ரேவதி பிரியா - பவானி
 சிதம்பரத்தின் ஐந்தாவது மகள், சிங்கப்பூரில் ஆசிரியராக இருக்கின்றார்.
 போஸ் வெங்கட் - போஸ்
 சிதரபரத்தின் மனைவியின் தம்பி, தனத்தின் கணவன், ஒரு சோடா கடை வைத்து தொழில் செய்கின்றார். 
 சேத்தன் - மாணிக்கம்
 சரோஜாவின் கணவன், தாய் ராஜம் சொல்லை தாண்டாதவன்.
 ராஜகாந்த் - ரவி
 லீலாவின் கணவன், சுமதியின் முன்னாள் கணவன், மனைவி மீது எப்போதும் சந்தேகம் பிடிக்கும் குணம் கொண்டவன்.
 திருமுகன் - கோபிகிருஷ்ணன்
 விஜின் கணவன்

மாணிக்கம்  குடும்பத்தினர்
 சாந்தி வில்லியம்ஸ் - ராஜம் 
 மாணிக்கம், செல்வம் மற்றும் நிர்மலாவின் தாய். மகனின் பாசத்தை வைத்து மருமகளை கொடுமை செய்யும் கதாபாத்திரம்.
 விஷ்வா - செல்வம்
 ராஜத்தின் இரண்டாவது மகன், மாணிக்கம் மற்றும் நிர்மலாவின் சகோதரன். நல்ல குணம் கொண்டவன்.
 ரித்தியா அருணா தேவி - நிர்மலா
 ராஜத்தின் ஒரே மகள் மற்றும் சந்தோஷின் முன்னாள் மனைவி.
 சண்முகசுந்தரி - காமாட்சி 
 மாணிக்கத்தின் வீட்டு முதலாளி.
 வி. திருசெல்வம் - கனகராஜ் (சந்தோஷ்)
நிர்மலாவின் முன்னாள் கணவர் 
 கிருத்திகா -  அருந்ததி
 செல்வத்தின் முன்னாள் மனைவி

ரவி குடும்பத்தினர்
 ஜெயமணி - (ரவியின் தந்தை)
 காயத்ரி பிரியா - சுமதி
 ரவியின் முன்னாள் மனைவி.
 சுப்பிரமணியம் - (சுமதியின் தந்தை)

கோபி குடும்பத்தினர்
 வியட்நாம் வீடு சுந்தரம் - கதிரேசன் (கோபியின் தந்தை)
 ரங்கதுரை - (கோபியின் சகோதரியின் கணவர்)
 விஜய் ராஜ் (கோபியின் இளைய சகோதரியின் கணவர்)
 லதா ராவ் - கவிதா (கோபியின் சகோதரி)
 கர்ணா - குமார் (கோபியின் சகோதரன்)

துணைக் கதாபாத்திரங்கள்
 தீபா வெங்கட் - சீதா லட்சுமி
 சாதனா - (சீதாலட்சுமியின் அத்தை)
 சஞ்சீவ் - இளங்கோ
 நீலிமா ராணி - சக்தி 
 சிந்து - சரளா ராமசந்திரன்
 ராமசந்திரன் - ராமசந்திரன்
 சாய் மாதவி - நர்மதா
 தீபா சங்கர் - மீனா
 வர்ஷினி - மல்லிகா 
 ராணி - ரம்யா

தயாரிப்பு

படப்பிடிப்பு
இந்தத் தொடர் தமிழ்நாட்டில்  சென்னை, அழகன்குளத்தில் படமாக்கப்பட்டது. இருப்பினும், இது சிங்கப்பூர், மலேசியா மற்றும் நியூயார்க் நகரம் போன்ற வெளிநாட்டு இடங்களிலும் படமாக்கப்பட்டது.

ஒலிப்பதிவு

மதிப்பீடுகள்
இந்த தொடர் 23 முதல் 26  சதவீதமான இலக்கு அளவீட்டுப் புள்ளியை கொண்ட இந்திய மற்றும் தமிழ் தொடர்களில் ஒன்றாகும். இது அதன் ஒளிபரப்பான நேரத்தில் ஒட்டுமொத்தமாக 48.3 % இலக்கு அளவீட்டுப் புள்ளியின் உச்ச மதிப்பீட்டைப் பெற்றது. இறுதி அத்தியாயம் சன் தொலைக்காட்சியில் 40 %இலக்கு அளவீட்டுப் புள்ளியை பெற்றது.

மறு ஆக்கம்
 கன்னடம் :
 இந்த தொடர்  கன்னட மொழியில் 'மங்கல்யா' என்ற பெயரில் மறு ஆக்கம் செய்யப்பட்டு உதயா தொலைக்காட்சியில் ஒளிபரப்பானது.

 மலையாளம் :
 இது செப்டம்பர் 16, 2004 - ஜனவரி 2, 2009 ஆம் ஆண்டு வரை மலையாள மொழியில்  'மின்னிகிட்டு' என்ற பெயரில் மறு ஆக்கம் செய்யப்பட்டு சூர்யா தொலைக்காட்சியில் ஒளிபரப்பானது. இது சூர்யா தொலைக்கடசியில் 1000 அத்தியாயங்களை கடந்து ஒளிபரப்பான முதல் தொடர் ஆகும்.

 இந்தி :
 இது இந்தி மொழியில் 'சுப விவாக' என்ற பெயரில் மறு ஆக்கம் செய்யபப்ட்டு 2012 ஆம் ஆண்டு ஜீ தொலைக்காட்சியில் ஒளிபரப்பானது.

 தெலுங்கு மொழி :
 தெலுங்கு மொழியில் 'அக்ஷந்தலு' என்ற பெயரில் ஜெமினி தொலைக்காட்சியில் 2014 ஆம் ஆண்டு ஒளிபரப்பானது.

மொழி மாற்றம் 
 இந்த தொடர் தெலுங்கு மொழியில் 'மெத்தலா சவ்வடி' என்ற பெயரில் மொழி மாற்றம் செய்யப்பட்டு ஜெமினி தொலைக்காட்ச்சியில் ஒளிபரப்பானது.

சர்வதேச ஒளிபரப்பு
 இந்த தொடரை சன் தொலைக்காட்சி  மூலம் உலகம் முழுதுவதும் ((ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள் போன்ற நாடுகளில் பார்க்க முடியும்.
 இந்த தொடரின் அத்தியாயங்கள் திரு டிவி மற்றும் மூன் டிவி போன்ற யூடியூப் இணையம் அலைவரிசை மூலமாகவும் பார்க்க முடியும்.
 இலங்கை நாட்டில் சக்தி தொலைக்காட்சியில் திங்கள் முதல் வெளிவரை இரவு 7:30 மணிக்கு ஒளிபரப்பானது.
 மலேசியா நாட்டு தொலைக்காட்சியான என் டிவி 7 என்ற தொலைக்காட்சி யிலும் ஒளிபரப்பானது.

ஆதாரங்கள்

வெளி இணைப்புகள்
 

சன் தொலைக்காட்சி நிகழ்ச்சிகள்
தமிழ்த் தொலைக்காட்சி நாடகங்கள்
தமிழகத்தின் தொலைக்காட்சி நிகழ்ச்சிகள்
தமிழ் குடும்பத் தொலைக்காட்சி தொடர்கள்
2000ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
தமிழ்த் தொலைக்காட்சி நிகழ்ச்சிகள்
மறு ஆக்கம் செய்யப்பட்ட தமிழ்த் தொலைக்காட்சி தொடர்கள்